PewDiePie

Tidligere liv

Kjellberg tilbrakte oppveksten sin i Gøteborg i Sverige sammen med foreldrene Lotta Kristine Johanna og Ulf Christian Kjellberg, og med sin eldre søster Fanny. Begge foreldrene til Kjellberg har jobbet i IT-bransjen og moren ble kåret til årets CIO i 2010.
Da Kjellberg var rundt skolealder var han interessert i kunst og tegnet karakterer fra ulike videospill som blant annet Mario og Sonic. I tillegg spilte han videospill på Super Nitendo. På videregående skole skulket han skoletimer for å spille videospill på internett kafeer med venner. I senere tid studerte han industriell økonomi og teknologi på Chalmers universitet, men sluttet i 2011 og jobbet en periode i en kiosk. Selv om flere har trodd at han sluttet for å fokusere på YouTube-karierren sin, så avslørte han senere at den egentlige grunnen for at han sluttet var at han ikke syntes at kurset var interessant.
Kjellberg likte å bruke photoshop og ville heller drive med bilderedigering enn å være på skolen. Han deltok på en photoshop konkurranse hvor en kunne vinne lærlingsplass hos et skandinavisk reklamebyrå. Han fikk ikke lærlingsplass og valgte å selge bildene sine for å få råd til en datamaskin han kunne bruke til å lage YouTube videoer med.

Personlige liv

I 2011 ble Kjellberg kjent med skjønnhetsbloggeren Marzia Bisognin (også kjent som «Cutiepie» online). De ble sammen og har bodd i både Italia, Sverige og England. Grunnen til at de bosatte seg i Brighton var på grunn av raskere internett. De eier to mops sammen, Edgar og Maya. 20. august 2019 kunngjorde Kjellberg på Twitter at han hadde giftet seg med Marzia Bisognin, etter å ha vært sammen i 8 år.

Innhold

Kjellberg pleide å laste opp videoer der han spilte videospill. Spillene var ofte indiespill eller skrekkspill, noe som var populært blant seerende hans. Han var blant annet kjent for å spille Amnesia: The Dark Descent. Han satte av og til sammen klippene av reaksjonene hans når han ble skremt til egne øyeblikksvideoer hvor seerne kunne se bare reaksjonene hans og hvor dødtid ble klippet vekk. Han gikk gradvis over til å lage videoer der han blant annet reagerer på internettfenomenet «memes», videoklipp eller diskuterer hendelser som har skjedd på YouTube. Han deler disse opp i kategorier eller ulike programmer. Eksempler på programmer er «Meme review», «LWIAY» og «Pew News». I 2019 gikk han over til å spille videospill som Minecraft i tillegg til de vanlige reaksjonsvideoene.

Disney

I 2017 mistet Kjellberg kontrakten med Disney-selskapet Marker studios etter å ha blitt beskyldt for antisemittisme. Han betalte to menn for å lage et skilt på engelsk hvor det sto «Death to all jews», som betyr «Død over alle jøder», gjennom nettstedet Fiverr. Pewdiepie forklarte at han ville sjekke hvor mye folk var villig til å gjøre for penger og at han var sikker på at de ikke kom til å gjøre dette.
Han har også blitt kritisert for å banne og bruke en ironisk språkbruk i andre videoer utenom hendelsen fordi store deler av publikumet hans var unge.

Seertall

19. juli 2014 gikk kanalen hans forbi Rihannas VEVO-kanal som tidenes mest sette. Den 25. august 2019 hadde Kjellbergs kanal omtrent 23 milliarder visninger. Som internettkjendis har han kunnet påvirke salget av indiespill og samle inn penger til veldedige formål via fanbasen sin som han kaller for «Bro Army», «9 year olds» og «Gamers». Bortsett fra sin internettaktivitet har PewDiePie også spilt seg selv i to episoder av TV-serien South Park.
I 2018 ble den indiske musikkproduskjonskanalen T-Series kanalen med flest abonnenter etter PewDiePie. T-Series har økt kraftig i seertall og antall abonnenter de siste årene på YouTube. Den 26. Oktober 2018 la youtuberen «Mr.Beast» ut en video der han leide alle reklameskjermene i hjembyen. Denne videoen fikk da over tolv millioner visninger, som endte opp med at PewDiePie fikk et stort forsprang på T-Series. I November samme året nærmet T-Series seg enda mer helt til 1. desember, da folk trodde at PewDiePie skulle miste tittelen som «Youtube-kanalen med flest abonnenter». Natt til 2. desember var det to av vennene til Kjellberg; «Markiplier» og «Jacksepticeye», som hjalp ham. «Markiplier» strømmet på YouTube i 50 minutter der han forklarte hvorfor man burde abonnere på PewDiePie-kanalen. «Jacksepticeye» postet en tweet der det stod «Roses are red, 9 year olds rise, We will defeat T-Series, Subscribe to PewDiePie». Etter hendelsen fikk Kjellbergs kanal flere abonnenter og tok igjen T-Series. I 2019 ble T-Series kanalen med flest abonnenter på YouTube. Etter tapet ga PewDiePie ut en video der han mente at følgerne hans skulle slutte å måle han opp mot T-Series og slutte «følg PewDiePie»-kampanjen.
Den 25. august 2019 ble PewDiePie den første youtuberen som passerte 100 millioner abonnenter.

Veldedighet

Den 3. desember 2018 hadde Kjellberg en pengeinnsaming til organisasjonen CRY (Child Rights and You). Organisasjonen samler inn penger for å arbeide med å fjerne barnearbeid i India. Dette ble en viktig sak for Kjellberg etter hendelsen med det indiske selskapet «T-Series» skjedde. Da han var ferdig med strømmingen hadde han samlet inn 200 000 Britiske pund (2 170 000 NOK).
Grunnen til at dette var et viktig tema på YouTube i slutten av 2018, er at det blir sett på som youtubernes kamp mot større selskaper som truer med å overta populariteten på YouTube. Dette har vært et hett tema de siste årene blant brukere av YouTube.
Den 3. september 2013 startet Pewdiepie en veldedighet kalt «Charity: Water campaign». Den gikk ut på å hjelpe mennesker som ikke har rent drikkevann . Målet til Pewdiepie var 250,000 USD (2 140 967.3 NOK), men greide å samle inn 450,000 USD (3853 741.3 NOK). Med disse pengene bygget de brønner for landsbyer som ikke hadde en trygg og ren drikkekilde.
Den 21. mars 2014 traff Pewdiepie 25 millioner følgere på den populære plattformen YouTube. For å feire denne hendelsen startet han en IndieGoGo veldedighet for «Save the Children»/«Redd Barna», målet var også denne gangen 250,000 USD (2140 967.3 NOK). Denne gangen samlet han inn 342,828 USD (293 593 4.28 NOK). Alle donasjonenene ble tatt imot og han delte også noen premier til fansene sine. For $25 inkluderte en personlig og melding fra Pewdiepie som takk for din donasjon, $100 vill han gi deg en «Shoutout» på Twitter, $1000 fikk du signerte hodetelefoner og for $50,000 vill han dra til deg personlig og besøke deg slik at dere kan prate, leke og finne på ting. (2 $50,000 ble kjøpt som betyr at Pewdiepie fløy til 2 forskjellige steder av verden for og samle penger til en veldedighet han bryr seg om)
12. desember 2016 Startet Pewdiepie en ny veldedighet for RED. RED er en veldedighet som kjemper mot kjønnssykdommen Aids. For å samle donasjoner samlet han sammen sine venner og andre kjente youtubere som «Jacksepticeye» og «Markiplier». De hadde blant annet sketcher og leker. Pewdiepie brukte også sin populære app Tuber simulator for å samle inn enda flere donasjoner. På denne appen kunne du kjøpe en deluks pakke for 2.99 USD og få 50 røde pakker, to av dem inkluderte en rød bil og en rød statue som det står «rød» på. De 48 andre pakkene var et mysterium. Til sammen klarte PewDiePie og hans seere og fans å samle opp 1,3 millioner USD (11133 030.46 NOK)